“Daryo” o‘quvchilari Yevro—2016 finalida Portugaliya va Germaniya to‘qnash kelishiga ko‘proq ishonmoqda

10-iyul kuni bo‘lib o‘tadigan Yevropa Chempionatining final bellashuvida Germaniya va Portugaliya terma jamoalari to‘qnash keladi degan variant “Daryo” so‘rovnomasida eng ko‘p ovoz to‘pladi.

So‘rovnomada ishtirok etgan o‘quvchilarning 43 foizi Germaniya — Portugaliya finali ko‘rsatilgan variantni belgiladi.
Germaniya va Uelsning finalda to‘p surishi 24 foiz ovoz to‘plashga muvaffaq bo‘ldi. Fransiya — Portugaliyada ko‘rsatkich 20 foizni, Uels — Fransiyada esa 13 foizni tashkil qildi.
Yevro—2016 da yarim final bellashuvlari 6—7-iyul kunlari bo‘lib o‘tadi.